《明发鲁桥镇舟行》
宋代·汪梦斗

泗水阻小艇，孤汀恰水生。一炊云外熟，双棹雨中行。

衣醭梅天润，蓬疏腊月清。江南稍有侣，鹊报晓来晴。

作者简介：梦斗字玉南，号杏山，绩溪人。理宗景定二年（一二六一）魁江东漕试，授江东制置司干官。度宗咸淳间为史馆编校，以事弃官归。宋亡，不仕。[1] 有北游集。后从事讲学以终。汪梦斗诗，以影印文渊阁《四库全书·北游集》为底本，校以明隆庆三年汪廷佐刊《北游诗集》（简称明刊本）。新辑集外诗附于卷末。